הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב-2021 (פ/2245/24), כנסת 24, פרוטוקול מספר 23, 2022-02-24 11:45

שרן השכל: אנחנו עוברים לפרק הבא שהוא בדיקות מעבדה.

ענת מימון: פרק ח', עמוד 11, סעיף 29.

גל כהן: 29.

גל כהן: מעבדה מוכרת לקנאביס לצרכים רפואיים בדיקות מעבדה לפי הוראות חוק זה יבוצעו במעבדה מוסמכת על ידי לפי הרשות הלאומית להסמכת מעבדות ושקיבלה רישיון מעבדה לפי חוק הרשות הלאומית להסמכת מעבדות, התשנ"ז-1997.

שרן השכל: הערות לסעיף 29.

טל לביא: יש מעבדות שהן פנים מפעליות שמקבלות אישור של היק"ר.

ענת מימון: והרשות לא מסמיכה אותן?

טל לביא: הרשות לא מסמיכה אותן באופן ישיר.

שרן השכל: מעבדה שנמצאת באתר מורשה?

ליאור סעדה פיסו: פנים מפעלית.

ליאור סעדה פיסו: בתוך המפעל.

ענת מימון: זה רק רישיון ייצור או יכול להיות בעל רישיון אחר שיש לו מעבדה?

ליאור סעדה פיסו: בתוך רישיון היצור שלהם, בתוך האישור של המפעל שלהם, יש את האופציה למעבדה.

ענת מימון: את זה הבנתי.

ענת מימון: אני שואלת אם יש בעלי רישיונות נוספים שגם להם יש מעבדות פנים.

ליאור סעדה פיסו: לא.

ליאור סעדה פיסו: רק אם יש להם רישיון למעבדה.

ענת מימון: מעבדה באתר ייצור.

ענת מימון: אתר גידול.

שרן השכל: באתרי גידול אין מעבדות ואם מישהו ירצה לפתוח מעבדה?

קריאה: הוא לא יוכל.

קריאה: לא ייתנו לו הסמכה כי התב"ע לא מתאימה.

שרן השכל: או כן או כאן, לאפשר להם או באתר גידול או באתר ייצור.

שרן השכל: מעבדות פנים מפעליות, גם הן בפנים.

ענת מימון: תחת רישיון הייצור או הגידול.

ורד ליפמן: למיטב הבנתנו, ברישיון גידול אין את המעבדה.

ענת מימון: היא רוצה שתהיה האופציה.

ורד ליפמן: אבל התנאים הם תנאים אחרים.

ורד ליפמן: בעוד שבמפעל יש לך מה שנקרא חדר נקי ותנאים סניטריים ואפשר להקים שם מעבדה שעומדת בתנאים, בגידול זה לא כך.

שרן השכל: זה לא נכון.

שרן השכל: אנחנו ביקרנו באזור התעשייה אשדוד.

שרן השכל: יש שם מפעל שלם של אינדור שם מגדלים.

ורד ליפמן: אני מסכימה לגבי אינדור.

שרן השכל: אין שום סיבה שהם לא יפתחו שם מעבדה.

ורד ליפמן: אני מסכימה לגבי אינדור אבל אני לא בטוחה שכך זה אצל מגדלים אחרים.

שרן השכל: אבל אם אין להם וזה לא מתאים לתב"ע, הם לא יוכלו.

טל לביא: אנחנו לא נאשר להם את המעבדה.

שרן השכל: מי שכן יכול, אין כל סיבה להקשות.

ענת מימון: המנהל מאשר את זה בתנאם של אותו רישיון.

טל לביא: אם אישרנו, זה אומר שיש את התנאים.

ורד ליפמן: זה נשמע כאילו הם לא צריכים רישיון מעבדה, אם יש להם רישיון גידול.

שרן השכל: זה חלק מרישיון הגידול או רישיון הייצור.

ענת מימון: המנהל ולא הרשות להסמכת מעבדות.

אריאל גריפר: המנהל אף פעם לא יאשר את זה.

אריאל גריפר: זאת אות מתה.

אריאל גריפר: בסוף את כותבת הוראות חוק.

קריאה: הנוסח הזה הוא בסדר.

קריאה: הוא משאיר את האופציה.

שרן השכל: בסדר.

שרן השכל: נמשיך לסעיף 30.

גל כהן: 30.

גל כהן: בדיקות מעבדה לקנאביס לצרכים רפואיים

גל כהן: לתוצרת של קנאביס לצרכים רפואיים לפני עיבודה, לפי הוראות סעיף 11.

גל כהן: לבדיקת הרכב מוצר קנאביס רפואי לצורך סימון האריזה לפי הוראות סעיף 20.

ענת מימון: יש לנו בעצם שלוש בדיקות: לתוצרת, לפני העיבוד ולפני האריזה לצורך הסימון באריזה.

טל לביא: בסעיף (1) אני לא כל כך מבין למה התכוונתם לפני העיבוד.

טל לביא: למה הכוונה עיבוד?

שרן השכל: כאשר התוצרת נקטפת.

קריאה: בשלבי הגידול.

שרן השכל: מצמצמים את הבדיקות לשלוש בדיקות.

טל לביא: את אומרת שזאת הבדיקה האחרונה של הגידול.

רננה מיסקין: היחידה.

רננה מיסקין: צריך לשנות את זה לייצור.

רננה מיסקין: יש לנו הערה רוחבית על זה.

רננה מיסקין: ההגבלה של איזה בדיקות מעבדה אפשר לעשות או לדרוש, כמפורט להלן.

ענת מימון: אם בעל רישיון רוצה לבצע בדיקה נוספת, לא כחובה, אנחנו לא נמנע ממנו .

רננה מיסקין: הנוסח ממש לא ברור.

שרן השכל: אם המפעלים או היצרנים רוצים לבצע עוד בדיקות, זכותם.

שרן השכל: אנחנו מגבילים אתכם, אלא אם כן יש חשד למשהו.

טל לביא: אבל מה הבעיה שיגבילו אותם?

טל לביא: יש כאן בדיקה אחת שלא מופיעה.

טל לביא: יש בדיקה בסוף שלב הגידול ויש בדיקה כשהתוצרת הזאת מגיעה למפעל.

אריאל גריפר: אבל מה המטרה של הבדיקות?

שרן השכל: למה צריך לעשות בדיקה כשהתוצרת מגיעה למפעל עצמו?

טל לביא: כי יכול להיות שהיא הזדהמה והיא מזוהמת.

טל לביא: היא יכולה לזהם מפעל שלם.

שרן השכל: אבל היא נבדקת טרם אריזתה לשיווק.

שרן השכל: אם התוצרת מזוהמת, היא תהיה מזוהמת כשהיא נכנסת למפעל והיא תהיה מזוהמת כשהיא יוצאת מהמפעל.

שרן השכל: הרי המטרה שלנו היא לבדוק האם המטופל למעשה צורך תוצרת מזוהמת ולכן ההבדל בין הכניסה לבין היציאה, אין הבדל וזאת בדיקה מיותרת.

שרן השכל: כאן בהחלט בגלל הקושי הזה, אנחנו מנסים להגביל ולקבוע מה הן הדרישות המינימליות שהיק"ר מבקש אלא אם כן יש מקרים חריגים שבהם יש חשד לאיזשהו משהו ואז אנחנו יכולים לדרוש.

רננה מיסקין: זאת רזולוציה שלא מתאימה לחקיקה ראשית.

שרן השכל: הבעיה היא שאתם ירדתם לרזולוציות האלה בשבע בדיקות שונות.

רננה מיסקין: בנוהל.

אריאל גריפר: בנוהל שאתם מפרסמים יכולים לעמוד בכללי מינהל תקין?

רננה מיסקין: די עם ההערות האלה.

אריאל גריפר: זה נכון.

אריאל גריפר: אתם צריכים לפרסם טיוטות לעיון הציבור אבל פעם אחת לא פרסמת.

אריאל גריפר: למה על זה את לא מדברת?

שרן השכל: אם זה היה מתנהל כשורה וטוב, והיה אפשר להעיר ואנשים היו יכולים לשנות את זה – ולמיטב הבנתי כבר שנים הם מנסים לשנות את זה – אין קול ואין עונה.

רננה מיסקין: סביב הדיונים האלה דיברנו עם העוסקים והבהרנו.

רננה מיסקין: נכון, היה הרבה לחץ בעבר וזה גם נבע מלחץ מאוד משמעותי של עוסקים לאשר נהלים מהר וכולי.

אריאל גריפר: זה לא אומר את לא צריכה לפעול לפי החוק.

רננה מיסקין: אני ממש מבקשת שתפסיק לקטוע אותי.

שרן השכל: אריאל, לא להתפרץ.

רננה מיסקין: תעיד יעל ותעיד יפעת שאמרתי את זה בפניהן, שאנחנו לוקחים בצורה מאוד מאוד רצינית לתשומת הלב את הנקודה הזאת של הפרסום וכבר התחלנו עם זה לפני כן, אבל בשנתיים האחרונות במשרד הבריאות המצב מוטרף.

רננה מיסקין: צריך לאשר את הנהלים גם פנימית והרבה פעמים לא רצינו לעכב.

שרן השכל: אתם מתנגדים לעניין העקרוני הזה שיעשו רק שלוש בדיקות?

רננה מיסקין: אני חושבת שכן.

שרן השכל: זאת הבעיה.

שרן השכל: זה לא משנה אם אנחנו קובעים את זה בנוהל או בחוק.

רננה מיסקין: אני אסביר את מה שאני אומרת.

רננה מיסקין: אנחנו לא רוצים לקבוע אין סוף בדיקות אלא הנקודה היא יותר הגמישות ופחות המספר.

רננה מיסקין: לצורך העניין מעניין אותנו לבחון האם צריך באמת ביציאה מהגידול ובמפעל ותגידו אתם.

רננה מיסקין: יפעת כל פעם שאנחנו פוגשים אותה, אומרת.

רננה מיסקין: לבחון האם אפשר לעשות איזשהו סקר סיכונים, לראות אם אפשר לוותר או לא.

רננה מיסקין: אני לא מתווכחת מה הבדיקות שבדיוק צריך לעשות.

רננה מיסקין: צריך להיות כתוב בצורה ברורה ושלעסוקים ברור בדיוק מה אנחנו דורשים.

רננה מיסקין: אם העוסקים מבקשים משהו, יכול להיות שאנחנו נדרוש בדיקה בשביל לאשר להם את הדבר הזה שבעיניי ברור שזה עדיין מתאפשר.

רננה מיסקין: זה לעומת הרזולוציה וחוסר הגמישות כשזה מופיע בחקיקה הראשית.

שרן השכל: אני אעשה איתך הסכם ג'נטלמני.

שרן השכל: אני כרגע אכניס את זה בתוך התוספת.

שרן השכל: במידה ואתם תתקנו את הנוהל שלכם ותכניסו בתוך הנוהל את מקסימום הבדיקות הזה, אני אוריד את מהתוספת בקריאה שנייה ושלישית.

שרן השכל: אני נותנת לכם עכשיו את ההזדמנות.

שרן השכל: יש לכם ארבעה חודשים לקחת את אותו נוהל GMP, לתקן אותו, לשים שם מינימום בדיקות הנדרש, שאלה שלושת הבדיקות האלה, להסיר את ארבע הבדיקות המיותרות.

שרן השכל: במידה ותעשו את זה בנוהל, אני אומרת לך שזה יורד.

רננה מיסקין: בסדר.

קריאה: אבל הנוהל מעודכן לבדיקות המינימליות.

טל לביא: יש לנו עוד בדיקות שאנחנו חושבים שהן חשובות.

שרן השכל: תסבירו לי איזה עוד בדיקות אתם חושבים שצריכות להיות.

קריאה: ולמה ביבוא זה לא חשוב.

רננה מיסקין: אפשר לפני כן לסגור את ההסכם?

רננה מיסקין: בכל מקרה, אני חושבת שלשים את זה כאן, נראה לי שזה מסוכם שזאת רזולוציה - - -

שרן השכל: ככל שתבואו לקראתנו, אני אומרת לך שאני אוריד את זה.

רננה מיסקין: כרגע אני מוכנה להסכים שלפחות לתוספת להעביר את זה ואנחנו נבחן בדיוק איזה בדיקות.

רננה מיסקין: אלה וטל, אם אתם יכולים להתייחס עכשיו, זה גם בסדר למרות שאני לא יודעת אם בדיון ברמה הזאת צריך לנהל את זה.

שרן השכל: אין בעיה.

שרן השכל: נדבר על זה.

רננה מיסקין: הנוהל מגדיר את זה את הבדיקות המינימליות.

שרן השכל: תגידו לנו שבאמת יש צורך בריאותי למטופלים, תאמינו לי שאנחנו לא נסכן אותם.

קריאה: אם יש צורך, למה לא מיישמים אותו גם בייבוא?

רננה מיסקין: אנחנו תמיד מוכנים לדבר על יבוא.

קריאה: קודם כל זה עובר לתוספת, נכון?

שרן השכל: כן.

שרן השכל: זה עובר לתוספת.

רננה מיסקין: בסדר.

שרן השכל: אנחנו מסכמים שזה עובר לתוספת, שלושת הבדיקות עובדות לתוספת, ולקראת קריאה שנייה ושלישית, ככל שתתקנו את זה בנהלים, אנחנו נסיר את זה מהצעת החוק לחלוטין.

רננה מיסקין: בסדר.

רננה מיסקין: כרגע יש לכם בדיקות שזה קריטי להוסיף?

רננה מיסקין: זה הזמן.

טל לביא: אני חושב שקריטי להוסיף בדיקה בהגעה למפעל כי בהגעה למפעל, זה הסיכון הכי גדול.

אריאל גריפר: אבל זה וולנטרי.

שרן השכל: רננה, ככל שתוכיחו לנו שבאמת יש צורך בזה כי אף אחד לא רואה בזה צורך.

שרן השכל: ככל שתוכיחו לנו, נוסיף גם את זה.

רננה מיסקין: אני אומר שהייתה כאן הקלה משמעותית.

רננה מיסקין: רוצים לדון בזה, אין בעיה, נדון בזה.

רננה מיסקין: כשהייתה חווה שצמודה למפעל, עוסק עשה סקר סיכונים לעניין המעבר הזה ונתתם במקרים מסוימים פטור מהדבר הזה.

רננה מיסקין: מבחינתי, אם כרגע יהיה מנוסח שכן מופיעה הדרישה הזאת אלא אם הוכיח העוסק באמצעות סקר סיכונים – אז יהיה פטור.

רננה מיסקין: אני חושבת שאפשר ללכת על זה.

שרן השכל: אנחנו ניקח עכשיו הפסקה של 45 דקות לארוחת צוהריים והתרעננות.

שרן השכל: נחזור לכאן בשעה 12:50 להמשך דיון ולאחר מכן נדון בפרק שינוע ואבטחה.

שרן השכל: אני שמחה לפתוח שוב את הוועדה לאחר הפסקת התרעננות ומזון.

שרן השכל: אנחנו חוזרים לדיון בפרק בדיקות המעבדות.

טל לביא: אנחנו צריכים שתהיה הגדרה יותר מדויקת למה זה בדיקות מעבדה כי יש לנו חבילת בדיקות מעבדה שצריך לבצע אותן בשחרור מוצר מוגמר וגם בחומר גלם.

טל לביא: זאת חבילה של הרבה בדיקות מעבדה.

שרן השכל: בכל מקרה זה עובר לתוספת.

שרן השכל: נכון?

שרן השכל: אמרנו שאנחנו מעבירים את זה כמו שזה לתוספת ולקראת קריאה שנייה ושלישית תבואו ותזקקו את זה ותאמרו לנו.

ענת מימון: הוראה של בדיקות מעבדה יבוצעו במעבדה מוסמכת, זה כן נשאר.

ענת מימון: גם הוראה שאומרת בדיקות מעבדה יבוצעו לפי המפורט בתוספת, גם זה נשאר.

ענת מימון: מה שמעירים כאן אנחנו לא יודעים מה זה בדיקות מעבדה.

ענת מימון: יש לכם הצעה איך להגדיר את זה?

רננה מיסקין: יש את זה בנהל.

טל לביא: יש את זה בנוהל.

שרן השכל: תגידו לנו.

שרן השכל: אנחנו רוצים לתקן את זה.

טל לביא: אנחנו נוכל להוסיף בתוספת?

ענת מימון: אני חושבת שזה צריך להיות כתוב בחוק.

שרן השכל: ככל שאתם רוצים, בינתיים נשאיר את זה כאן ואם אתם לא יכולים להגדיר לנו את זה עכשיו, נגדיר את זה לקראת קריאה שנייה ושלישית.

טל לביא: יש לנו הגדרה אבל היא קצת ארוכה.

טל לביא: יכול להיות שבעתיד היא תשתנה אבל כשמשהו כתוב בחוק, יש לנו בעיה לשנות אותו בעתיד.

ענת מימון: אנחנו מגבילים רק את הבדיקות שמוגדרות.

ענת מימון: כלומר, מה שמחוץ להגדרה לא יוגבל בהוראה שלכם.

ענת מימון: חשוב כן להבין מה אנחנו מגבילים כאן במסגרת הסעיף ומה בעקבות ההגדרה הזאת יוצא החוצה ואז הם כן יוכלו לקבוע בדיקות.

שרן השכל: אנחנו נקבע ש"בדיקות מעבדה מוכרת של קנאביס לצרכים רפואיים ייערכו כמפורט להלן בלבד בתוספת התשיעית והיק"ר לא יחייב בדיקות נוספות אלא במקרים חריגים שנדרש לכך".

ענת מימון: שוב, זה רק כפוף לבדיקות מעבדה.

ענת מימון: מה שלא נכנס בהגדרה שלהן, כן יכול להיכנס.

ענת מימון: לכן חשוב להבין מה הם מכניסים להגדרה של בדיקות מעבדה.

שרן השכל: בדיקה שגרתית של תוצרת.

טל לביא: קוראים לזה בדיקת שחרור של תוצרת.

ענת מימון: אבל זאת לא רק בדיקת שחרור של תוצרת.

אלה אהרון: בדיקת שחרור של אצווה חקלאית בסיום החווה ובדיקת שחרור של המוצר הסופי.

שרן השכל: בדיקות השחרור של תוצרת הקנאביס לצרכים רפואיים.

ענת מימון: אני לא מצליחה לבין.

ענת מימון: ההגדרה שלכם היא ההוראה המהותית של הבדיקה.

ענת מימון: בתוצרת של קנאביס באתר הגידול תיעשה בדיקה.

טל לביא: בדיקות מעבדה זה משהו מאוד כללי.

טל לביא: זה מאוד כללי.

טל לביא: יש מאות בדיקות של מעבדה.

טל לביא: מתוך הבדיקות האלה, יש בדיקות - - -

שרן השכל: "בדיקות המעבדה המוכרות של קנאביס לצרכים רפואיים המחויבות בשגרה על ידי המפעלים, ייערכו על פי התוספת השמינית".

שרן השכל: אתם תפרטו שם מה הן אותן בדיקות מעבדה.

שרן השכל: לא צריך להגדיר אם זה שחרור או לא משום שהן יהיו מוגדרות בתוך התוספת.

שרן השכל: "למעט מקרים חריגים בהם נדרשת בדיקה נוספת שלא בשגרה".

אביחי ויקטור סמילה: צריך לחייב את היק"ר שיעשו בדיקות פתע לנתונים של החברות כי לא תמיד זה אמיתי.

אביחי ויקטור סמילה: צריך לחייב את היק"ר שיעשה ביקורות פתע לבדיקות שלהן.

יפעת קריב: אני מבקשת להוסיף את המשפט הבא: "המעבדות המבצעות את האנליזות ישתמשו בשיטת בדיקה מתוקפת (ולידית) שקיבלו את הסמכת הרשות להסמכת מעבדות ו/או תקן GMP.

יפעת קריב: שיטת הבדיקה שבה נערכה האנליזה תצוין בתעודת ה-COA".

שרן השכל: אבל רשום כאן

שרן השכל: מעבדה מוכרת לפי הוראות החוק.

יפעת קריב: היום היק"ר קובע לנו באיזו שיטה נשתמש.

יפעת קריב: המבדות שלנו שמסומכות במעבדות GMP.

יפעת קריב: המעבדה שלנו במפעל מוסמכת בתקינה בין-לאומית.

יפעת קריב: אנחנו לא מחויבים דווקא להשתמש בתקינה הישראלית שלוקחת אותנו אחורה.

יפעת קריב: סייענו באיזו בדיקה השתמשנו.

יפעת קריב: אם אני כבר עובדת לפי תקן ה-UGMP ואם אני כבר מייצרת בבדיקות מעבדה יותר גבוהות, למה אני מחויבת נגיד בתקן איזו הוא תקן שלוקח אותי אחורה?

ענת מימון: אני חייבת לומר שהנוסח שלנו לא מדבר על איך תבוצע הבדיקה.

ענת מימון: את מבקשת רק להגביל מתי מתבצעת הבדיקה.

ענת מימון: אנחנו אומרים שהבדיקות יבוצעו רק בשלוש נקודות ולא מעבר לכך.

ענת מימון: הם מדברים על איך יבוצעו הבדיקות, שזה לא קבוע כאן.

יפעת קריב: לכן אמרתי שאני מבקשת להוסיף לחוק כי אם תעשו את החקיקה הזאת ולא תקבעו איזו בדיקה, היק"ר יגיד לי אם אני צריכה להשתמש בבדיקה של ה-UGMP או אני צריכה ללכת לפי איזו ישראלי, אבל התקן שלי לפעמים גבוה מהתקן הישראלי, אז אני רק ארשום שהשתמשתי.

שרן השכל: את זה אנחנו נבחן כאשר נדבר על אותן תוספות.

שרן השכל: נבחן את זה לקראת קריאה שנייה ושלישית.

קריאה: אבל כרגע אנחנו מדברים על סוג הבדיקות ולא על איזה מועד.

שרן השכל: כרגע אנחנו מדברים על המועד.

שרן השכל: אנחנו נשקול את העניין של סוג הבדיקות והאם להיכנס לזה.

שרן השכל: זה יהיה לקראת קריאה שנייה ושלישית.

יפעת קריב: כאן ציינתם מה סוג הבדיקה.

שרן השכל: אפשר להעלות את אתי פלר.

אתי פלר: שלום לכולם.

אתי פלר: אני מבקשת לתקן מספר דברים וגם שלחתי את זה במייל.

אתי פלר: ראשית, המעבדות לא מוכרות על ידי הרשות.

ענת מימון: אני הקראתי נוסח מתוקן.

ענת מימון: הקראנו את הנוסח שביקשת.

אתי פלר: דבר נוסף.

אתי פלר: אני חושבת שיש בעיה עקרונית.

אתי פלר: אתם מתייחסים בכל הפרק הזה רק לתהליך הייצור, מה שעלול לגרום למצב שמעבדות שיבצעו בדיקות נוספות מעבר לקבוע - - -

רננה מיסקין: אולי אפשר לתייג את זה לעניין ייצור וגידול.

רננה מיסקין: אנחנו מדברים כאן על ייצור ועל גידול בלבד.

רננה מיסקין: נכון?

שרן השכל: כן.

שרן השכל: כל הבדיקות של מחקר ופיתוח, זה לפרק של מחקר ופיתוח.

רננה מיסקין: אולי צריך לכתוב שזה לעניין גידול וייצור.

אתי פלר: גם לגידול וייצור יכולות להיות בדיקות נוספות אם רוצים לפתח דברים בגידול, לפתח דברים בייצור.

אתי פלר: רק לאחרונה נתקלנו בבדיקות של אריזות כאשר רצו לבדוק כשרות של אריזות שאין בהן שומנים מן החי.

אתי פלר: צריך להבין גם את המשמעות הרחבה.

אתי פלר: דבר נוסף.

אתי פלר: ההגדרה שאיזו הוא פחות, אני מבקשת להעמיד על הטעות.

אתי פלר: הרשות הלאומית להסמכת מעבדות מסמיכה לפי תקן בין-לאומי שנקרא איזו IC-17,025.

אתי פלר: אני אקדים ואומר שיש לכם שם משפט האומר לפחות חמש מעבדות.

אתי פלר: יש היום 13 מעבדות מתוכן שתי מעבדות מפעל שבחרו כן להיות מוסמכות למרות שהרגולטור לא דורש זאת מהן.

אתי פלר: ההסמכה היא לתקינה בין-לאומית.

אתי פלר: בארגון הבין-לאומי להסמכה בו חברות 104 מדינות, יש משמעות לתעודה תחת הסמכה ובחלק מהמדינות ירשו תעודה תחת הסמכה כחלק מהסכמי הסחר.

אתי פלר: זה בא לידי ביטוי גם בעדכונים שנעשו לאחרונה בנושא הייבוא שייכנס לתוקף ביוני הקרוב.

אתי פלר: אלה היו ההערות הכלליות.

אתי פלר: נקודה אחרונה.

אתי פלר: יש הבדל משמעותי – וזה מהניסיון הפרטי שלי בתעשייה – בין מוצר שיוצא מהמגדל לבין מוצר שנכנס כחומר גלם למפעל.

אתי פלר: בסופו של דבר הערכת הסיכונים של המפעל, אם היא לוקחת סיכון ומכניסה חומרי גלם ללא בדיקות, גם כאן יש לנו מעבדות שמעת לעת מתבקשות על ידי מפעלים לבדוק גם חומרי גלם בכניסה למפעילים.

אתי פלר: תודה רבה .

שרן השכל: תודה רבה.

שרן השכל: יש עוד מישהו שרוצה להעיר לעניין הזה?

ורד ליפמן: כבר עברנו לסעיף של חמש המעבדות או עוד לא?

ענת מימון: לא.

ענת מימון: עדיין לא.

ענת מימון: עוד לא הקראנו.

ורד ליפמן: כי היא דיברה עליו ואני רוצה להתייחס.

ענת מימון: נקריא אותו.

ענת מימון: זה סעיף 31.

ענת מימון: עד יום תחילתו של חוק זה יאושרו לפי סעיף 29 לפחות חמש מעבדות בהתאם להוראות סעיף זה.

ענת מימון: הוועדה צריכה לקבוע אבל כמו שאמרתי, המיקום המתאים של זה הוא בהוראות המעבר.

שרן השכל: נשמח לשמוע את המלצת משרד החקלאות ומשרד הבריאות.

ורד ליפמן: כאשר מדובר בבדיקות של שאריות חומרי הדברה, בנוסף להסמכה של הרשות הלאומית להסמכת מעבדות, המעבדות האלה צריכות לעבור גם הכרה של הגנת הצומח אצלנו במשרד החקלאות.

שרן השכל: כאשר מכירים במעבדה.

ורד ליפמן: כן.

ענת מימון: צריך להוסיף את זה בסעיף 29.

ורד ליפמן: זה רק לבדיקת שאריות.

ורד ליפמן: אין שום סיכוי מציאותי שיהיו חמש מעבדות מהסיבה המאוד פשוטה שנכון להיום מוכרות רק שלוש מעבדות ומדובר בתהליך מורכב וארוך מאוד כדי לקבל את ההכרה שלנו.

ורד ליפמן: יש מעבדה רביעית שנמצאת בתהליך כבר שנתיים ועדיין לא קיבלה הכרה ואין עוד מעבדות שמבקשות.

ורד ליפמן: לא יהיו חמש מעבדות.

שרן השכל: נכון לעכשיו אני מורידה את זה.

שרן השכל: אני מבקשת לדעת איפה התהליך של המעבדה הרביעית ולמה זה לוקח שנתיים.

ורד ליפמן: היא לא עומדת בדרישות.

ורד ליפמן: הם צריכים להוכיח שהם מסוגלים לזהות כמות מסוימת של שאריות חומרים.

ורד ליפמן: אם הם עושים את המבחן והם לא עומדים בו, הם לא יקבלו הכרה.

ענת מימון: זה גם קריטי לכל התעשייה.

שרן השכל: הורדנו את זה.

שרן השכל: הורדנו את סעיף 31(א).

אלה אהרון: המעבדות צריכות גם רישיון.

שרן השכל: רשום בסעיף 29.

שרן השכל: רישיון קנאביס.

שרן השכל: רישיון עיסוק במעבדה.

שרן השכל: הערתם על כך וכבר הוספנו את זה.

יפעת קריב: אמרה עכשיו אתי פלר שאם יש את התקן איזו 17,025, זה בעצם תקן גבוה.

אלה אהרון: אלה שני דברים שונים.

שרן השכל: אני סוגרת את הפרק הזה.

שרן השכל: בעוד כשתי דקות, בשעה 13:15 ממשיכים.

שרן השכל: אמרתי שלקראת קריאה שניה ושלישית אנחנו נדון להיכנס איך לערוך את אותן בדיקות.

שרן השכל: אנחנו כרגע קובעים את מספר הבדיקות, את המקסימום של מספר הבדיקות שהיק"ר דורש ולקראת קריאה שנייה ושלישית אנחנו ניכנס לשאלה האם נכון להיכנס ואיך.

יפעת קריב: במציאות שלנו היום, המעבדות חוקרות בצורה אחת ועכשיו היק"ר רוצים נוהל.

שרן השכל: הבנו ואנחנו נדון בזה לקראת קריאה שנייה ושלישית.

שרן השכל: נקודה.

שרן השכל: אני מעלה את הפרק הזה להצבעה עם התיקונים שהכנסנו.

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: פרק ח', בדיקות מעבדה לקנאביס לצרכים רפואיים, אושר פה אחד.